Santa Eulària des Riu: Programa electoral | FSE-PSOE\nSanta Eulària des Riu: Programa electoral\nDes de fa massa temps, el municipi de Santa Eulària i, molt especialment, els pobles i els barris, han estat governants sense atendre a les seves necessitats reals. Per això, després tants anys, cal donar resposta a totes les preguntes i tots els problemes que durant 40 anys han estat ignorats. Volem donar respostes a totes i cadascuna de les persones i les seves necessitats.\nEl programa “Benet Respon” presenta un projecte complet, ple de solucions, respostes, iniciatives i propostes. De totes aquestes propostes us presentem aquelles que nosaltres consideram imprescindibles per un poble amb força i amb futur\nPer viure necessitam una atenció de qualitat a tots i cadascun dels residents. Hem de posar especial cura en donar resposta a totes les necessitats i demandes que es plantegen al llarg de la vida i que necessiten una actuació específica i una resposta clara per millorar la qualitat de vida de tothom.\n1.- Per fer realitat una educació infantil 0-3 amb caràcter universal i gratuït, impulsarem un Pla d’ordenació d’Escoletes, mitjançant la creació d’una xarxa d’escoletes públiques a tots els pobles, començant per Sant Carles, Es Canar, Puig d’en Valls i Jesús.\n2.- Per donar resposta a les necessitats que, des de fa temps, tenen els joves, proposem crear Punts Joves a Sant Carles i Santa Gertrudisi ampliar els espais socials que facilitin crear punts de trobada amb instal·lacions adients als seus interessos. Posarem al seu abast espais d’assaig, i donarem impuls a la creació d’un Patronat Municipal de música.\n3.- Establirem d’una targeta ciutadana amb modalitats diferents (jove, adult, major) amb beneficis específics per cada col·lectiu (descomptes, etc.)\nLes donesson eix fonamental al nostre programa. Hem de fer de la igualtat una eina que faciliti l’equitat i donar resposta a necessitats molt particulars, per això:\n4.- Crearem una xarxa d’espais d’igualtata tot arreu del municipi i polítiques específiques per a dones en el món rural per donar visibilitat i empoderar a aquest col·lectiu.\n5.- Ens preocupa, i molt, l’atenció als nostres majors. El nostre model és aquell que planteja una atenció als majors al seu entorn, sense treure’ls d’allà on han viscut tota la seva vida, sense separar-los de familiars, amics i coneguts que els fan sentir-se part del poble. Per això, volem impulsar la construcció de centres de dia a Sant Carles i Puig d’en Vallsque permeti tenir una atenció específica i la conciliació de la vida familiar i laboral dels seus cuidadors. Però també per aquells que volen seguir vivint a ca seva, impulsarem un pla d’envelliment actiu que permeti seguir sent independents però amb atenció, per això implantarem un servei d’acompanyament i d’assistència personal.\nTots sabem que si volem tenir un poble fort i cohesionat hem de conviure de manera tranquil·la i amb la seguretat que disposem d’un Ajuntament proper, accessible i amb el que tots confiem. Per això, i perquè ens preocupa la eguretat i la convivència, plantegem propostes per aconseguir la confiança i tranquil·litat necessària:\n6.- Impulsarem l’administració digital a l’Ajuntament, mitjançant el desenvolupament d’eines que permetin tenir un accés ràpid i eficaç a l’administració local i una resposta àgil i adequada a cada necessitat.\n7.- Posarem en funcionament un programa de “Transparència 100”per aconseguir que qualsevol persona pugui tenir una informació clara i precisa de tot allò que gestiona l’Ajuntament i com es gestiona.\n8.- Treballarem per aconseguir obrir una finestra única per aconseguir que la tramitació administrativa sigui senzilla, àgil i eficient sense haver d’anar a les diferents seccions i administracions per aconseguir solucionar un problema.\nPer millorar la nostra qualitat de vida ens hem d’assegurar de tenir una economia forta i activa, amb una oferta diversificada i competitiva en diferents caires per poder tenir la seguretat que la combinació de diferents sectors i activitats ens permetran aconseguir la sostenibilitat econòmicai un futur segur.\nPer poder tenir aquest creixement, proposem:\n9.- Impulsar i afavorir la promoció comercial a tots els nuclis de població amb el desenvolupament d’accions encaminades a promocionar el producte locali el consum de productes de KM0.\n10.- Donar suport als emprenedors com a mesura de supervivència del nostre teixit empresarial i desenvolupament de noves iniciatives. I per poder-ho aconseguir, farem un Pla d’empreneduria i autònomsque ens permeti tenir una activitat econòmica basada en la innovació i l’activitat d’empreses dinàmiques.\n11.- També volem fer de l’activitat turística, una activitat sostenible mitjançant l’actuació directa sobre l’oferta turística i així aconseguir un turisme de qualitat i que beneficiï a tothom. Per això crearem una mesa local de turismeon tots els sectors puguin participar per a dissenyar un Pla d’acció de promoció turísticaque inclogui tant els diferents els segments turístics com l’oferta complementària.\n12.- Connectar el municipi en l’àmbit interior i impulsar un accés ràpid i àgil cap a altres municipis i als principals accessos a l’illa d’Eivissa és una necessitat real a la qual hem de respondre de manera efectiva, per això plantegem: un pla de mobilitat que inclogui la dignificació de les instal·lacionsnecessàries (una estació d’autobusos com cal; mobiliari, informació i marquesines a les diferents parades, etc) i l’ordenació de serveis i rutesde connexió dels diferents pobles i barris amb la resta del municipi i de l’illa.\n13.- Facilitar la possibilitat d’accés a l’habitatge per a tothom. Impulsarem la construcció d’habitatge per a tots, però molt especialment, l’habitatge protegit en règim de llogueri crearem un servei d’habitatge que permeti gestionar de forma ràpida i eficaç totes les necessitats dels veïns i residents.\nTotes aquestes propostes es basen en assegurar un futur, per tenir la seguretat que els nostres fills i filles, els nostres néts i nétes es trobaran una illa igual o millor que la que tenim ara, assegurant els recursos necessaris per poder viure i poder créixer durant moltes generacions. Per poder aconseguir aquesta sostenibilitat ambiental, volem:\n14.- Mantenir el paisatge característic del municipi com a mesura de sostenibilitat mediambiental i econòmica. Proposem un programa d’impuls de retorn al camp, a les nostres tradicions i a la recuperació d’espais degradats.\n15.- Volem treballar per fomentar un ús racional de l’aiguacom a bé escàs i la necessitat de reduir tant el consum, com facilitar la depuració i la reutilització de l’aigua. Per això actuarem de manera contundent en diferents aspectes del cicle de l’aigua. Municipalitzaremtota la xarxa de distribució; ens assegurarem que tothom pugui tenir accés a aigua potable de qualitat, incentivarem un ús responsable i impulsarem la millora en la depuracióque permeti la reutilització de l’aigua.\n16.- Millorar el sistema de gestió de residusque permeti la seva reducció i faciliti el reciclatge és una necessitat de la qual no podem defugir si volem tenir un medi net, fort i amb futur. Per assegurar-ho, impulsarem el desenvolupament de la llei de residusi un programa de foment de la recollida selectiva i posarem en marxa un pla de neteja que arribi a totes les parts dels nostres pobles i barris.\nTotes aquestes respostes formen part d’un projecte per assegurar a tothom i en tots els llocs una vida de qualitat i amb futur. Els diferents pobles i barris que conformen el municipi de Santa Eulària tindran una atenció específica per poder donar resposta a les seves necessitats, per això:\n17.- Construirem un centre de dia a Sant Carles.\n18.- Obrirem un Centre de Joves a Santa Gertrudis.\n19.- Iniciarem un pla d’ordenació urbana a Puig d’en Valls.\n20.- Farem realitat el centre social de Jesús.


Arxius de Actualitat - Pàgina 93 de 102 - Entreacte\nResidències AADPC. Al juny, nova convocatòria\nPer Entreacte 24 maig, 2014\nAquest mes de juny, els socis i sòcies de l’AADPC amb un projecte escènic a la cartera podran optar novament a una de les residències creatives que l’Associació, juntament amb la Fabra i Coats-Fàbrica de Creació, ofereix als professionals de …\nEl festival Fringe aterra a Barcelona durant el juliol\nLa marca Fringe no para de créixer en el món de les arts escèniques. A la carismàtica cita de referència que acompanya al Festival d’Edimburg des del 1948 en els darrers temps s’han afegit les cites de New York, Chicago, …\nOberta la convocatòria de residències a la Sala Fènix\nPer Entreacte 20 maig, 2014\nAmb l’objectiu de donar suport a les creacions de petit format, la Sala Fènix del barri barceloní del Raval convoca residències teatrals per ser realitzades durant la temporada 2014/15. Podran presentar-se totes aquelles companyies que tinguin un projecte que pugui …\nEls treballadors del Liceu desconvoquen la vaga\nPer Entreacte 19 maig, 2014\nLa vaga de treballadors del Gran Teatre del Liceu que havia de coincidir amb les representacions de La valquíria ha quedat desconvocada, segons va informar divendres un portaveu de la direcció del teatre. Després d’una reunió amb el comitè i …\nLa Generalitat injecta 4,4 milions d'euros al Liceu\nEl Govern aportarà, a través del departament de Cultura, 4,4 milions d’euros al Gran Teatre del Liceu per afrontar la seva viabilitat dins del Pla Estratègic 2014-2017. Les aportacions es realitzaran en quatre terminis fins a 2015 i formen part …\nTanca la sala Carme Teatre de València\nPer Entreacte 13 maig, 2014\nUn dels espais teatrals alternatius més característics del centre de València tancarà les seves portes després de quasi dues dècades d’activitat. Carme Teatre, situat al cor del barri del Carme, ha anunciat avui el seu tancament a través d’un comunicat …\nPrèvia 1 … 91 92 93 94 95 … 102 Següent


La Villa San Severino Marche Itàlia - Ofertes d'hotels amb els MILLORS DESCOMPTES EN LÍNIA\nVia della Villa 20, San Severino Marche, San Severino Marche, Itàlia, 62027 - Molt bona ubicació - Veure al mapa\nConvenientment situat a San Severino Marche, La Villa és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLa Villa també ofereix moltes instal.lacions per enriquir la seva estada a San Severino Marche. Aquest hotel ofereix nombroses instal.lacions en el lloc per satisfer el més exigent dels clients.\nA més, totes les habitacions ofereixen una gran varietat de comoditats com ara aire condicionat, calefacció, escriptori, insonorització, aparell de televisió per satisfer els clients més exigents. L'hotel ofereix meravelloses instal.lacions d'oci com centre esportiu, piscina exterior, jardí que faran de la vostra estada una experiència inoblidable. Les seves instal.lacions de primera i una situació excelent fan de La Villa la base perfecta per a gaudir de la seva estada a San Severino Marche.\nCal que informeu el La Villa de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.\nSan Severino Marche Pensions


Perfil de l'empresa - Shandong Guiyuan Advanced Ceramics Co., Ltd.\nShandong Guiyuan Advanced Ceramics Co., Ltd. (SICER) és una empresa nacional d’alta tecnologia reorganitzada a partir de l’Institut de Recerca i Disseny de Ceràmica de Shandong, fundada el 1958 i que s’ha desenvolupat per convertir-se en una important base de R + D, disseny i producció d’alta tecnologia. ceràmica, ceràmica avançada d’ús diari i matèries primeres ceràmiques, que té una influència significativa en el desenvolupament de materials inorgànics no metàl·lics a casa i a l’estranger.\nSICER s’ha convertit en una important terra de naixement dels drets de propietat intel·lectual i els seus productes s’han utilitzat àmpliament en la fabricació de paper, la metal·lúrgia, la petroquímica, l’energia elèctrica i altres indústries.\nEl 2017, SICER va construir un parc industrial ceràmic avançat, equipat amb granulador de pols, premsa isostàtica de grans dimensions, forn automàtic, centre de processament CNC i una sèrie d’equips sofisticats. Les línies de producció de peces de desgast s’han actualitzat completament. Depenent del Centre de Disseny Industrial de Shandong, SICER ha participat activament en projectes de recerca conjunts i en un estudi profund del mecanisme de deshidratació; implementant investigacions orientades a problemes, SICER s’ha centrat en l’estudi de la propietat de l’alúmina, l’alúmina endurida amb òxid, el zirconi, el carbur de silici, el nitrur de silici i altres materials per satisfer els complicats requisits del client.\nEquipament per a peces amb formes especials\nAmb el compliment del 80% dels assoliments tecnològics, SICER s’ha convertit en una important terra de naixement dels drets de propietat intel·lectual i els seus productes s’han utilitzat àmpliament en la indústria de la pasta de paper i la metal·lúrgia, petroquímica, energia elèctrica i altres indústries.\nPer a la indústria de la fabricació de paper, els productes ceràmics resistents al desgast de SICER s’han equipat amb èxit per a centenars de línies de producció de màquines de paper d’alta velocitat, amb una amplada de tall superior a 6,6 metres i una velocitat de treball de fins a 1.300 m / min. Basat en el mercat nacional de gamma alta, SICER també va reforçar la cooperació amb VOITH, VALMET, KADANT i altres empreses internacionals conegudes, convertint-se en una empresa d’èxit que va liderar el desenvolupament d’equips de fabricació de paper de la Xina.\nA més, el con de ceràmica desenvolupat per SICER s’ha format en més de 30 sèries amb més de 200 productes. Amb l’excel·lent qualitat contra l’impacte, l’abrasió i la corrosió, aquests productes es venen bé a tot el món.\nDesprés del concepte d’actualització industrial i optimització de la capacitat nacional, SICER va construir un parc industrial ceràmic avançat, equipat amb granulador de pols, premsa isostàtica de grans dimensions, forn automàtic, centre de processament CNC i una sèrie d’equips sofisticats. Les línies de producció de peces de desgast s’han actualitzat completament. Depenent del Centre de Disseny Industrial de Shandong, SICER ha participat activament en projectes de recerca conjunts i en un estudi profund del mecanisme de deshidratació; implementant investigacions orientades a problemes, SICER s’ha centrat en l’estudi de la propietat de l’alúmina, l’alúmina endurida amb òxid, el zirconi, el carbur de silici, el nitrur de silici i altres materials per satisfer els complicats requisits del client.\nPer accelerar el procés de localització d’equips de paper de gamma alta de la Xina, SICER s’esforçarà per ser una empresa ceràmica d’alta tecnologia excepcional a tot el món.


Alberic demana ajuda a la Generalitat contra la plaga de mosquits tigre - À Punt\nAlberic demana ajuda a la Generalitat contra la plaga de mosquits tigre\nL'Ajuntament d'Alberic ha fet una crida a la Generalitat perquè es veu incapaç d'acabar pels seus mitjans amb la plaga de mosquits tigre que afecta el veïnat d'aquesta localitat i altres municipis de la Ribera Alta. Les picadures d'aquests insectes ja han provocat diversos casos que han requerit atenció sanitària.\nL'alcalde en funcions d'Alberic, Toño Carratalà, ha denunciat que es tracta d'un problema de salut pública que supera els límits municipals. Segons ha explicat a Les notícies del matí, el mosquit tigre és una espècie invasora i la legislació per a aplicar productes fitosanitaris és molt restrictiva.\nDe moment, el consistori no ha rebut cap resposta de l'administració autonòmica, i per a aquest dijous s'ha convocat una reunió urgent de la Mancomunitat de la Ribera per a buscar solucions.\n400.000 euros en ajudes contra el mosquit\nAquest mateix dimecres la Conselleria de Sanitat Universal i Salut Pública ha publicat en el Diari Oficial de la Generalitat Valenciana (DOGV) una convocatòria de subvencions als municipis per al control del mosquit tigre, per un import de 400.000 euros.\nLes ajudes es dirigeixen als consistoris en el terme dels quals s’haja detectat la presència de l’insecte o on hi haja un risc elevat de ser colonitzats per aquest. Les subvencions cobriran el cost de les campanya del control del mosquit tigre que es desenvolupen al llarg de 2019.\nL’any passat 144 municipis van rebre subvencions per al control d’aquest mosquit exòtic, l’Aedes albopictus, de presència recent en les terres valencianes, i que a diferència del comú pot ser vector de malalties. Per províncies, 25 dels termes municipals que se’n van beneficiar estan a Castelló, 87 a València, i 32 a Alacant.


Joc The Hidden Object Sireneta Online. Jugar gratis\nJoc The Hidden Object Sireneta\nJuga el joc The Hidden Object Sireneta En línia:\nDescripció del joc The Hidden Object Sireneta\nPare va demanar Ariel Mermaid trobar algunes coses que ell vol per decorar la sala del tron, a la qual la sireneta va acceptar de bon grat. I ara ella res al llarg de la palaia en un altre lloc on vostè necessita per trobar articles específics. Ajuda a la sirena en el seu lloc de treball, mirant la llista i mirant per disfressar les coses que poden estar en els llocs més inesperats. . Juga el joc The Hidden Object Sireneta en línia.\nCaracterístiques tècniques del joc The Hidden Object Sireneta\nJoc The Hidden Object Sireneta ha afegit: 02.04.2014\nEl joc es juga: 1391 vegades\nClassificació de joc: 4 terme 5 (34 estimacions)\nEls jocs com el joc The Hidden Object Sireneta\nDescàrrega del joc The Hidden Object Sireneta\nInsereix el joc The Hidden Object Sireneta a la seva pàgina web:\nPer inserir el joc The Hidden Object Sireneta a la seva pàgina web, copieu el codi i enganxeu-lo al codi HTML del vostre lloc. A més, si t'agrada el joc The Hidden Object Sireneta, copiar i enviar l'enllaç a un amic o els teus amics, compartir el joc amb el món!\nAmb el joc The Hidden Object Sireneta, també va jugar al joc:


Patronal - CGTCatalunya.cat\ndilluns 2 de juliol de 2012 / Vocabulari obrerisme / Visites: 70\nAssociació de fabricants o patrons per a defensar llurs interessos econòmics i socials. Hom pot considerar el Cos de Fàbriques de Teixits i Filats de Cotó, creat el 1799, com la primera associació patronal sorgida al Principat. Procurà la defensa dels interessos econòmics propis, en especial el proteccionisme, i posteriorment, a més, la resistència a les demandes dels obrers.\nAquell organisme amplià el seu abast i adoptà diferents denominacions: Comissió de Fàbriques de Filats, Teixits i Estampats de cotó a partir del 1821, Junta de Fàbriques a partir del 1847, etc. Posteriorment, el 1889, hom fundà el Foment del Treball Nacional i, més especialment adreçada a combatre el moviment obrer, la Federació Patronal de Catalunya, creada el 1919 i que tingué una intervenció decisiva en la formació de la Confederació Patronal Espanyola. A partir del 1939, els empresaris foren inclosos en la secció econòmica de l’Organització Sindical, dissolta el 1977. L’organisme cúpula de la patronal a l’estat espanyol és, des del 1977, la Confederación Española de Organizaciones empresariales.


“La sabata de l’altr@” arriba a la Biblioteca Municipal Mestre Martí Tauler - Ajuntament de Rubí\n“La sabata de l’altr@” arriba a la Biblioteca Municipal Mestre Martí Tauler L’escultura, que promou l’empatia envers les persones amb discapacitat, va ser realitzada per l’Escola d’Art i Disseny edRa amb motiu del Dia Internacional de les Persones amb Diversitat Funcional 2019 https://www.rubi.cat/ca/actualitat/noticies/201cla-sabata-de-l2019altr-201d-arriba-a-la-biblioteca-municipal-mestre-marti-tauler https://www.rubi.cat/ca/actualitat/noticies/201cla-sabata-de-l2019altr-201d-arriba-a-la-biblioteca-municipal-mestre-marti-tauler/@@images/image/preview\nL’obra simbolitza l’empatia envers la ciutadania amb discapacitat (foto: Ajunatment de Rubí - Localpres)\nLa Biblioteca Municipal Mestre Martí Tauler exposa des d’aquest dimarts La sabata de l’altr@, una escultura realitzada per l’Escola d’Art i Disseny edRa en el marc dels actes del Dia Internacional de les Persones amb Diversitat Funcional 2019. L’obra s’inspira en l’expressió “posar-se a les sabates de l’altre” i simbolitza l’empatia envers la ciutadania amb discapacitat.\nEl 2019, amb motiu de la celebració del Dia Internacional de les Persones amb Diversitat Funcional, un grup d’infants i persones adultes de diferents entitats i serveis de l’àmbit van trobar-se a edRa per modelar amb fang tot un seguit de sabates, cadascú segons el seu gust. Entre aquestes obres, se’n va escollir una perquè l’escola la reproduís en gran format. La sabata es poder veure durant el Dia Internacional de les Persones amb Diversitat Funcional a la plaça del Doctor Guardiet, al costat de la resta de peces originals. Ara, un cop restaurada, l’escultura arriba a la Biblioteca Municipal Mestre Martí Tauler per seguir promovent la visibilitat i comprensió de les persones amb discapacitat. La sabata de l’altr@ vol transmetre que, només si intentem posar-nos en el lloc de les persones amb discapacitat, serem més conscients i responsables a l’hora de construir una societat més inclusiva.\nLa sabata restarà exposada a la Biblioteca durant uns mesos i després passarà per altres equipaments de la ciutat. La proposta s’emmarca dins les accions de sensibilització a la ciutadania contemplades al Pla d’atenció integral a les persones amb discapacitat i diversitat funcional.


DIA 5: FES UNA TRAMPA SENSE QUE ET DESCOBREIXIN – JUGAR ÉS UN DRET\nDIA 5: FES UNA TRAMPA SENSE QUE ET DESCOBREIXIN\n¿Preparats per al Dia 5 del repte 21 dies de joc per celebrar el Dia del Joc? Sí, sí, has llegit bé! Avui et proposem que facis, almenys, una trampa durant el dia! La transgressió forma part del joc, d’aquesta actitud vital de viure qualsevol situació, com si d’un joc es tractés. Tenir clares les normes i saltar-te-les és una part important de l’acció de jugar que sovint li dóna “vidilla” i connecta directament amb l’arrel del joc, amb la llibertat, la gratitud i la joia.\nHo confesso, sóc de les que m’agrada molt fer trampes! Les faig sempre que puc (fins i tot al solitari!), no només per l’afany de guanyar, sobretot pel plaer de fer alguna cosa que no s’ha de fer i perquè la intriga de no ser descoberta, m’emociona!\nEts també dels qui li agrada fer trampes? ¿No ho saps? Descobreix-ho avui amb una transgressió! Pots fer trampa jugant a un joc de taula… o en qualsevol situació del dia! Quin serà la teva transgressió d’avui? Comparteix-la amb a les xarxes amb el hashtag #diadeljoc, i de pas tafaneja què trampa estaran fent els altres ….;)\nTramposa contagiosa en busca i captura\nFacilitadora de joc i aprenentatge


Algunes mostres de les nostres produccions.: de novembre 2020\nDivendres passat, 20 de novembre, els alumnes de Noves oportunitats van realitzar la segona sessió del taller "Relats de vida"que, com ja us havíem explicat, forma part del projecte Biblioteques 2020.\nRecordeu que el resultat final d'aquest taller serà la realització d'un vídeo, els compositors i intèrprets del qual seran tots els alumnes del curs de Noves oportunitats.\nAquesta vegada la sessió consistia en ensinsar-se en la forma musical del rap. I han tingut el privilegi de fer-ho de la mà de dues professionals en la matèria, les raperes Elane i Masiva Lulla, que avui han canviat els escenaris per les aules de la nostra escola.\nHan parlat sobre l'evolució del rap, des dels seus orígens fins a l'actualitat; dels rapers i raperes preferits dels alumnes i d'altres artistes de diferents continents; han analitzat la temàtica d'algunes cançons posant de manifest l'esperit crític i de protesta social que caracteritza aquest estil de música.\nPer últim, i després de tractar sobre els elements musicals que formen el rap, han pogut practicar diferents tipus de rima.\nEls alumnes han rebut a les dues artistes amb el mateix entusiasme amb què se n'han acomidat. La divertida fotografia que s'han fet en acabar n'és un reflex!\nGràcies Elane i Masiva Lulla! Amb ganes de tornar-vos a veure el proper divendres!\nPublicat per Les nostre produccions amb les TIC a 7:45 Cap comentari:\nPublicat per Les nostre produccions amb les TIC a 12:40 1 comentari:\nCom ja sabeu, des del curs passat es va iniciar una col.laboració amb la biblioteca Sant Gervasi per tal que els nostres alumnes de Noves Oportunitats tinguessin l'oportunitat de conèixer aquest espai, despertar el seu interès per la lectura i participar en algunes de les activitats que s'hi impulsaven.\nEnguany continuem mantenim aquesta col.laboració i una de les activitats que durem a terme és la participació en el taller "Relats de vida, el qual s'emmarca dins del projecte Biblioteques 2020, l'objectiu del qual és fomentar l'ús de les biblioteques per part dels menors tutelats.\nEl taller "Relats deVida" vol potenciar la creativitat artística i la reflexió crítica a través de la cultura hip-hop.\nI el passat divendres ja vam dur a terme la primera sessió. Va ser molt emocionant poder manipular les càmeres fotogràfiques i de video i dur a terme les primeres gravacions.\nDurant uns quants divendres, els alumnes de Noves Oportunitats es convertiran en estrelles del rap i hip-hop, composaran lletres, hi posaran música, buscaran escenaris i, quan ho tinguin tot enllestit, duran a terme la gravació final. Ja us ensenyaram els resultats. Segur que seran espectaculars.\nDe moment, tenen unes quantes setmanes amb emoció, diversió i grans aprenentatges garantits!\nPublicat per Les nostre produccions amb les TIC a 8:09 Cap comentari:\nEstimats i estimades alumnes del Rius i Taulet,\nTot i els entrebancs d’aquest inici de curs, des dels diferents grups de Competic 2 i 3 estem elaborant les nostres ja tradicionals guies turístiques.\nDe fet, aquests darrers dies ja heu pogut veure les guies turístiques d’alguns grups.\nDoncs ara tenim el plaer d’anunciar-vos que ja tenim enllestida la de COMPETIC 2M1. No us la podeu perdre!\nEn aquesta guia us proposem una apassionant ruta per Girona: des de Blanes , passant per S’Agaró, Girona amb les seves cases del riu Onyar, Besalú, Olot i per acabar…. vistes des del cel! Sí, sí, us proposem acabar aquesta preciosa ruta amb un espectacular vol amb globus per la Garrotxa. Perquè volar és somiar!!!!\nEsperem que us agradi i que gaudiu, de moment, d'aquesta escapada virtual, que és tot un luxe en temps de CÒVID!\nI tant de bo que ben aviat puguem fer una petita escapada i dur-la a terme de debò!\nI si voleu veure amb detall la ruta que seguirem i tots els indrets que visitarem, cliqueu aquí:\nPublicat per Les nostre produccions amb les TIC a 13:54 12 comentaris:\nEls alumnes de Noves Oportunitats i GESO han dut a terme un projecte col.laboratiu, el títol del qual és:\nLes històries de vida dels alumnes GESO:\nEls alumnes de secundària duien a terme el primer projecte del mòdul de català que consistia en descobrir les històries de vida dels seus companys, utilitzant l'entrevista com a eina d'investigació.\nAquí hi trobareu més fotos de les ENTREVISTES\nEls Relats de presentació de Noves oportunitats:\nParal.lelament, els alumnes de Noves Oportunitats també estaven elaborant els seus relats de presentació. I mentre els feien cada cop sentien més interès per saber on es trobaven els diferents llocs d'origen dels seus companys.\nI d'aquesta inquietud ha sorgit la idea d'aquest projecte, que ha consistit en enllaçar els treballs dels alumnes de Noves Oportunitats i GESO amb els seus respectius països d'origen, mitjançant un mapamundi gegant i una xarxa de fils que anirà teixint-se, a mesura que vagi creixent el mural\nTot plegat ha estat un treball intens, que ha suposat molt d'esforç per part de tots els participants. Però el resultat ha valgut la pena.\nI aquest mural anirà creixent!!!! I hi acabarem tenint una xarxa immensa, com a reflex de la diversitat existent a la nostra escola.\nAquests propers dies els alumnes dels grups de castellà i català també hi aniran afegint els seus treballs de presentació.\nNo podeu quedar-vos-en fora! Us convidem a participar-hi. Només heu d'escriure en un Post-IT el vostre nom i lloc d'origen i enganxar-ho al voltant del mural.\nEntre tots el farem créixer!!!\nPublicat per Les nostre produccions amb les TIC a 18:38 11 comentaris:\nAra no ens permeten sortir de la nostra ciutat. Ens avancem i us hem preparat una petita guia per conèixer poblacions properes a nosaltres.\nAvui ho tenim prohibit, però demà sortirems tots junts de la mà.\nPublicat per Les nostre produccions amb les TIC a 19:09 8 comentaris:\nSom el grup de Competic 3v2a i hem fet una guía turística per aprendre la competència de tractament de textos.\nHem treballat :\n- pics i numeració\n- estils de paràgrafs: títols, sub-títols, text normal\n- les capçaleres i els peus de pàgines\n- les columnes\n- caràcters especials\n- portada i index\nTambé hem creat codi QR, hem treballat amb línia, hem transformat a PDF la guía i finalment hem presentat el document en l'aplicació Calaméo.\nPublicat per Les nostre produccions amb les TIC a 19:02 16 comentaris:


Conservadors i socialistes comparteixen les receptes davant la crisi\nPrimer duel de Juncker i Schulz, candidats a presidir la Unió Europea\nRAQUEL CORREA Brussel·les 10/04/2014 00:00\n“Que què ens distingeix? Crec que Juncker dóna la raó al meu programa i ho trobo excel·lent”. Amb un mig somriure als llavis, el candidat socialista a presidir la Comissió Europea, l’alemany Martin Schulz, intentava ironitzar sobre l’enorme semblança que hi ha entre el seu programa i el de l’aspirant del PP europeu, el luxemburguès Jean-Claude Juncker, que ahir van protagonitzar un debat televisat sense precedents.\nUna periodista de France 24 -que va retransmetre el debat, en francès- intentava trobar les divergències entre la recepta de l’un i de l’altre per consolidar la fràgil recuperació econòmica del continent, però el cert és que n’hi havia molt poques i en més d’una ocasió les rèpliques començaven per un “comparteixo el seu punt de vista”. I és que, a hores d’ara, ni els conservadors volen insistir que cal aplicar una austeritat rigorosa, ni l’esquerra gosa parlar només de polítiques de creixement i passar per alt la disciplina pressupostària. Uns i altres, tot i que amb matisos en l’èmfasi, coincideixen que l’ajustament fiscal és necessari però que cal combinar-lo amb inversions selectives i estratègiques -sobretot en recerca i educació- per crear ocupació i deixar enrere les insuportables taxes d’atur que afecten tot el continent, que representen el principal llast per a l’economia europea.\n“Sortir de l’euro no resoldria cap problema, no crearia cap lloc de treball”, va defensar Schulz, conscient que el seu autèntic contrincant no és el candidat popular que seia a la cadira del davant sinó el discurs euroescèptic i d’extrema dreta, que, segons totes les enquestes, traurà més vots que mai, aprofitant el descontentament d’una població que veu en les polítiques de Brussel·les tots els mals de la crisi. També Juncker, que comparteix la por als extrems, va fer pinya sobre el projecte europeu. “Europa és part de la resposta i no és a l’origen de les polítiques que han portat alguns estats membres al desastre”, va subratllar.\nEls dos candidats també van compartir posicions en temes com la necessitat de facilitar la immigració legal, el rebuig a la guerra contra Rússia per la intervenció de Moscou a Ucraïna o la disposició a reflexionar -com demana Londres- sobre el retorn de competències als estats membres. “Europa ha de ser gran en els grans temes i petita en els petits”, va declarar Juncker.\nSí que hi va haver discrepàncies en una qüestió candent: què cal fer davant l’excessiu dèficit de França. Mentre que l’expresident de l’Eurogrup va recordar que París ja s’ha beneficiat de dues pròrrogues i posava en dubte la idoneïtat de donar-n’hi una de tercera, l’actual president de l’Eurocambra va obrir la porta a flexibilitzar els objectius de dèficit de París, si això ajudava el nou govern de Manuel Valls a fer reformes que fomentin el creixement i generin ocupació.\nEn qualsevol cas, i encara que fos un debat poc debatut, el d’ahir va ser un bon pas per a la legitimitat de la democràcia a Europa. I és que, com diu l’eslògan del Parlament Europeu, “ This time it’s diferent ”. Aquests comicis són diferents perquè, per primer cop, els 400 milions d’electors cridats a les urnes no escolliran només els 751 eurodiputats que seuran a l’hemicicle d’Estrasburg sinó que també triaran el president de la Comissió Europea. I és que, seguint el que marca el Tractat de Lisboa, les gran famílies polítiques del continent han escollit, per a aquestes eleccions, un rostre visible com a candidat a presidir la CE, per vincular directament el vot ciutadà amb la designació del cap de l’executiu comunitari.\nEl 15 de maig la cadena Euronews retransmetrà un debat en què, a més de Juncker i Schulz, participaran la resta d’aspirants a presidir l’executiu comunitari: el belga Guy Verhofstad pels liberals; el grec Alexis Tsipras per l’Esquerra Unitària; i el francès José Bové i l’alemanya Ska Keller per Els Verds.\nUna ministra britànica plega per un frau de 7.000 €\nLa ministra britànica de Cultura, Maria Miller, va dimitir ahir per unes despeses indegudes en el seu habitatge. Tot i que la comissió parlamentària va interpretar que Miller no va actuar de mala fe, sí que creu que va fer “un ús indegut de diner públic”, i haurà de tornar 7.000 euros.\nAl Regne Unit els parlamentaris tenen dret a passar com a despeses els costos del lloguer o la hipoteca de la seva casa a Londres si són diputats per una altra ciutat. La fins ara titular de Cultura va reclamar 109.391 euros per fer front a la hipoteca de casa seva entre el 2005 i el 2009. Ara el comitè del Parlament encarregat de la investigació ha interpretat que Miller va demanar una suma superior per a la hipoteca del que li corresponia, ja que no va tenir en compte la baixada dels tipus d’interès, que estaven en un mínim del 0,5%.\nEn una carta enviada al primer ministre, David Cameron, Miller va dir que renunciava per no ser una “distracció” en les eleccions europees del maig.\nSajid Javidm, de 44 anys, serà el nou ministre de Cultura. Javid, una figura en ascens dins del Partit Conservador, fins ara era el secretari financer del Tresor, i serà el primer ministre d’origen asiàtic de l’administració de Cameron.\nMerkel presumeix de comptes sanejats\nLa cancellera alemanya, Angela Merkel, va presumir ahir de números. Durant el primer debat pressupostari de la seva tercera legislatura, la líder de la CDU va fer gala dels comptes sanejats del país i de les seves perspectives de creixement econòmic -un 1,8%, per sobre de la mitjana europea-. El projecte de pressupostos preveu un dèficit estructural zero i zero endeutament el 2015. També té previst posar en marxa els projectes dels socialdemòcrates -socis de la Gran Coalició-, com les millores en les pensions o el salari mínim.\nMerkel també va voler lluir els seus “primers èxits” a l’eurozona. Segons el seu punt de vista, els resultats demostren que la política aplicada era “correcta, sensata i necessària”.\nTot i això, també va recordar l’existència de riscos “coneguts” per a l’economia, com els “problemes persistents” d’endeutament a la zona euro, l’evolució dels països emergents o la crisi a Ucraïna des de “l’annexió il·legal de Crimea”.\nEls únics a rebatre el seu discurs van ser Die Linke (L’Esquerra) i Die Grünen (Els Verds), les forces de l’oposició, que van retreure a la coalició que ignori els ciutadans més necessitats i que imposi a la UE una política de curt recorregut.


Contacte | Acciona On\no emplenant aquest formulari\nResponsable: Acciona l'informa que les dades de caràcter personal que ens proporcioni omplint el present formulari seran tractades per Carles Llubes Tarres amb DNI 43423785S com a responsable d'aquesta web.\nFinalitat:La finalitat de la recollida i tractament de les dades personals que li demanem és exclusivament per a enviar-li la informació que ens sol·licita.\nLegitimació: En marcar la casella d'acceptació, està donant el seu legítim consentiment perquè les seves dades siguin tractades d'acord amb les finalitats d'aquest formulari descrites en la política de privacitat.\nDestinataris: Com a usuari i interessat l'informem que les dades que ens faciliti estaran ubicats en els servidors de Nominalia (proveïdors del hosting de accionaon.com) dins de la UE. Vegeu la política de privacitat /a> de Nominalia\nPodrà exercir els seus drets d'accés, rectificació, limitació i suprimir les dades en info@accionaon.com així com el dret a presentar una reclamació davant d'una autoritat de control.\nPodeu consultar la informació addicional i detallada sobre protecció de dades a la nostra pàgina web www.accionaon.com, així com consultar la nostra política de privacitat.


Informe De Lectura de Cutillas Alberich, Abel / Sucunza Alfonso, Isabel 978-84-16605-80-4\nDe tant dir que la gent no llegeix hem fet una bossa de lectors invisibles. I potser no és tant qüestió de crear lectors (que també, i ja es debat amb la millor intenció) com de ma... Más información\n978-84-16605-80-4 / Editorial Comanegra\nDónde encontrar "Informe de lectura"\nSinopsis de: "Informe de lectura"\nDe tant dir que la gent no llegeix hem fet una bossa de lectors invisibles. I potser no és tant qüestió de crear lectors (que també, i ja es debat amb la millor intenció) com de mantenir els que tenim. El bon llibreter, que assumeix el negoci com un projecte intel·lectual i el projecte intel·lectual com una responsabilitat cultural, hi té molt a dir, aquí. I hi diu molt. A la Llibreria Calders no són únics, però sí que representen perfectament una nova manera de funcionar que, en equilibri amb les altres, és molt saludable per a lesperança de vida daquest lector invisible, aquest públic inexistent que, ves per on, acaba sent-hi i estirant el carro.


Vilassar de Dalt | CATALONIA-welcome\nVilassar de Dalt és una vila i municipi de la comarca del Maresme. El nom té el seu origen en la veu romana Villa Azari i el primer document que fa menció del lloc és de l’any 978.\nSant Genis és l’església parroquial, amb elements del monumentalisme academicista i del gòtic tardà. És esmentada des de 1118, fou refeta totalment el 1511-19 amb estil gòtic tardà. Fou incendiada el 1936 i derruïda al 1941.\nEl Teatre La Massa és un espai teatral. El teatre fou l’eix social i cultural de la vila fins a finals del segle xx.\nDel Castell de Vilassar, sembla plausible que els orígens del castell es remuntin al segle x, quan ja existia un nucli originari format per una torre de guaita i un recinte emmurallat al voltant. Al principi constituïa el centre d’una jurisdicció amb entitat pròpia però aviat fou propietat dels senyors de Burriac.\nEl Museu-Arxiu té com a finalitat la conservació i difusió del patrimoni arqueològic, arquitectònic, històric, natural i cultural de Vilassar de Dalt i el seu entorn.\nLa Fornaca de Vilassar de Dalt és un recinte arqueológic situat al municipi que inclou tres forns romans dedicats a la producció industrial de material ceràmic de gran format: material de construcció i recipients de grans dimensions.\nCan Maians és un casal amb una torre de defensa declarada com a bé cultural d’interès nacional.\nEl Dolmen de Can Boquet o Roca d’en Toni es troba al Parc de la Serralada Litoral. Es tracta del megalit més conegut de la comarca del Maresme. És un sepulcre de corredor evolucionat, del tipus petita galeria catalana, amb planta quadrangular i corredor de lloses de granit. Conserva una bona part del corredor i tota la cambra, coberta per una sola llosa enorme. Actualment, no queda res del túmul ni del cromlec, però cap al 1920, encara n’hi havia vestigis.\nEn l’antic terreny del camp de futbol i les pistes d’atletisme, delimitat pels carrers Pius XII,\nMestre Salmeró, Reina Elisenda i Guilleries, s’han documentat una sèrie de restes arqueològiques relacionaldes per una banda amb una vila o part rústica d’una vila que havia de ser propera amb una cronologia d’entre els segles II aC i III dC i una zona de necròpolis tardana, datada entre els segles IV i VII dC.\nLa capella de Sant Sebastià fou edificada entre el 1570 i 1578 al peu del camí que anava de Vilassar al veïnat de Cabrils, dalt de la carena i, molt probablement, en substitució d’una antiga capelleta o creu de camí.\nL’ermita corona el cim del turó de Sant Mateu, amb accés a través d’una pista de terra que surt de Vilassar de Dalt o bé per una altra que enllaça amb Premià de Dalt passant per la Cadira del Bisbe. L’últim tram s’ha de fer a peu.\nConstruïda, probablement, per sacralitzar una zona pagana, la capella és un edifici romànic d’una sola nau coberta amb volta de canó, amb absis semicircular, que té finestra de doble.\nLA MEVA: típica població del Maresme, pendent de visitar la Roca d’en Toni.


Alguns motius per fer una web amb Python — Astrònom de Suport\nEn els darrers anys, Python s’ha convertit en un dels llenguatges de programació més utilitzats en el món científic i acadèmic. Tot i que els motius són molt diversos, Python té quatre ingredients que són essencials:\nActualitzat el 23 d’octubre de 2021\nHe afegit un enllaç per explicar millor què vull dir amb llenguatge no compilat.\nCal tenir present que un científic només farà servir aquelles eines que li permetin resoldre un càlcul complex de la manera més ràpida possible. Això implica que si un codi triga una mica més a executar-se, però es pot aprendre en una tarda, aquest serà l’escollit en la majoria de casos.\nEls motius expressats anteriorment, han provocat que la comunitat científica hagi començat a utilitzar i desenvolupar una quantitat impressionant de programes i llibreries en Python, entre les quals s’hi troben paquets tant coneguts com Numpy, Scipy, Matplotlib, IPython, Sympy i Pandas, entre molts altres. La comunitat astronòmica no ha estat una excepció, desenvolupant i fent servir programes i llibreries com Astropy i Sunpy.\nPyRAF ja no està mantingut. S’ha inclòs Sunpy al seu lloc.\nTotes aquestes aplicacions es fan servir, sobretot, de manera local. És a dir, quan ens fa falta una llibreria, la descarreguem al nostre ordinador i l’executem. Tota la vitalitat que la comunitat científica ha demostrat a l’hora de desenvolupar noves aplicacions en Python, s’esvaeix a l’hora de desenvolupar aplicacions web. Hi ha moltes causes per explicar aquest fenomen, però hi ha tres creences molt esteses que jo destacaria:\nUna aplicació web no aporta cap gran avantatge a l’hora de fer els càlculs que un científic necessita.\nCap d’aquests llenguatges té les llibreries que els científics necessiten per fer les seves aplicacions.\nEl primer dels tres punts es pot rebatre fàcilment. La immensa majoria dels astrònoms fan servir tecnologies com l”Observatori Virtual, l”ADS o el CDS. Totes aquestes tecnologies serveixen, bàsicament, per compartir informació entre els astrònoms. De fet, l’Observatori Virtual és molt més que un lloc web: és una sèrie de protocols acordats per la comunitat astronòmica per tal de compartir informació a través d’Internet. És més, la majoria d’observatoris professionals comparteixen les dades obtingudes a través de l’Observatori Virtual.\nEls altres dos punts tampoc són del tot certs si, a la llista de llenguatges, hi afegim Python. De fet, Python és l’únic llenguatge necessari si fem servir aplicacions com el IPython Notebook (actualment conegut com Jupyter). Des que es va llançar la versió de Ipython Notebook 2.0, a l’abril del 2014, aquest representa una excel·lent manera de fer servir Python des del nostre navegador, sabent únicament Python. A més, al fer servir Python, tenim accés a totes les llibreries de Python, de la mateixa manera que si estiguessim treballant de manera local.\nEl Ipython Notebook es va separar de Ipython durant el 2014-2015 per passar-se a anomenar Jupyter. L’enllaç s’ha actualitzat al lloc web de Jupyter.\nEn cas que no vulguem fer servir el IPython Notebook, sol ser força habitual que els científics tinguin un cert coneixement de HTML i de CSS, probablement perquè també és relativament senzill d’aprendre. A més, al començament de l’era d’Internet, només calia saber HTML i CSS per fer una pàgina web. De fet, encara avui dia es pot fer una pàgina web sabent només HTML i CSS, però hi ha una cosa bàsica que no podrem fer amb aquests dos llenguatges: carregar contingut dinàmic. El contingut dinàmic conté tot aquells elements que poden variar en funció de la persona o del moment en el que es carrega la pàgina.\nPer carregar contingut dinàmic, es solen fer servir dos tipus de programes: els que s’executen al servidor que conté la pàgina web i els que s’executen en el client, des d’on estem carregant la pàgina web. En el costat del servidor hi podem executar pràcticament qualsevol llenguatge, però no tots els llenguatges s’integren perfectament dins d’un document HTML. De fet, és precisament per aquest motiu que PHP s’ha estès com un dels principals llenguatges per fer pàgines web. Desgraciadament, el nombre de llibreries astronòmiques (o científiques) en PHP és pràcticament inexistent, amb el què cal acabar recorrent a un altre llenguatge de programació. És precisament en aquest punt on Python marca la diferència amb altres llenguatges, ja que es pot integrar perfectament dins un document HTML sense necessitat de cap altre llenguatge de programació.\nL’enllaç a la documentació d’Aladin Lite s’ha actualitzat.\nS’integra perfectament dins un document HTML, permetent carregar contingut dinàmic en una pàgina web.\nAquesta pàgina que acabeu de llegir és un bon exemple de com, sabent només HTML, CSS i Python es pot fer una pàgina web.\nLa publicació sobre com crear un lloc web amb Python estava molt antiquada i s’ha eliminat. La propera publicació ja no explicarà això.\nQuè és un astrònom de suport? Les escales de temps i el segon intercalar


SABA - Informe Anual 2019 - Smart Parking - Introducció\nSaba insisteix des de fa anys en una redefinició constant dels seus aparcaments. Actualment, més enllà de considerar les seves instal·lacions pel nombre de places, la companyia té en compte altres factors com ara l'espai disponible obert per a diferents usos. Entendre la instal·lació com un gran contenidor de serveis de mobilitat sostenible, un hub que aprofita les localitzacions estratègiques en els centres de les ciutats i el seu servei ininterromput per treballar com un agent integrat en la política i en la cadena de la mobilitat de la ciutat, en plena coordinació amb la resta de mitjans de transport, per tal de contribuir a reduir el trànsit d'agitació.\nAquest nou ecosistema urbà només pot encaixar en l'àmbit de l'Smart Parking. Perquè només un aparcament que disposi de les últimes tecnologies, amb la més gran i millor connectivitat i amb un personal format per respondre a les demandes dels clients, pot oferir hub de serveis sostenibles.\nParlem d'instal·lacions on conviuen diferents mitjans de transport, d'ús privat i públic, però, sobretot, d'un entorn dinàmic i connectat en el qual s'afavoreix la intermodalitat i, fins i tot, es concentren nous usos destinats a comerç electrònic o la microdistribució. Els aparcaments de Saba són part de la solució a les necessitats actuals de les ciutats. Són pols on intercanviar vehicle privat per transport públic; superfícies on guardar amb seguretat els vehicles que roben espai a les persones quan estan estacionats en superfície; nodes que actuen com a petits magatzems per a la distribució d'última milla i permeten combatre, així, el trànsit creixent de furgonetes de repartiment; punts de recàrrega per a vehicles elèctrics i, a partir d'ara, el lloc on trobar qualsevol servei de mobilitat sharing. Els aparcaments de Saba són també el futur de les ciutats.


Notícies - L'estudi del TSJC avala la necessitat d'uns jutjats per a Sant Cugat, segons Recoder\nL'estudi del TSJC avala la necessitat d'uns jutjats per a Sant Cugat, segons Recoder\nRubí comptarà amb el jutjat de Primera Instància i Instrucció número 7 a partir del desembre (30/mai/07)\nTura carrega contra l'alcalde per fer 'deixadesa de funcions' en el projecte dels jutjats de Rubí (16/abr/07)\nRecoder, en una entrevista a Cugat.cat\nel 20/mai/09 Josep Gimeno Política PDF\nL'alcalde torna a demanar uns jutjats de primera instància per a la ciutat en donar-se a conèixer el col·lapse de feina als jutjats de Rubí recollit en l'informe del Tribuna Superior de Justícia de Catalunya (TSJC). Lluís Recoder remarca que una justícia lenta com la que s'ofereix a la demarcació no és justícia.\nL'alcalde ha insistit que la demanda d'uns jutjats de primera instància és una demanda de ciutat i no només partidista. En declaracions a Cugat.cat, Recoder ha assegurat que l'estudi del TSJC dóna la raó a Sant Cugat.\nÉs un motiu més per reivindicar que Sant Cugat ha de ser partit judicial. És una demanda de tota la ciutat.\nEl futur Palau Judicial de Rubí, del qual depèn Sant Cugat, començarà a funcionar a partir del 2011. L'edifici acollirà els set jutjats de la demarcació, tot i que tindrà espai per un total de 12 òrgans judicials. Aquesta ampliació permetrà l'especialització de les sales, fet que anul·la la possibilitat de tenir un partit judicial a la nostra ciutat.


Casal de la gent gran | Web Oficial de l'Ajuntament de El Far d'Empordà\nPresentem el nostre logotip dissenyat i confeccionat pels nens de cicle mitjà i cicle superior l’escola del Far D’Empordà.Aquest logotip va ser escollit després de meditar-ho molt ja que tots els logotips eren genials. Des del casal es dóna les gràcies a tots els nens i nenes i felicita a tots aquests grans artistes.\nEl logotip escollit representa una mà jugant a cartes i hi veien representades les figures de la silueta de l’església del Far, una bossa i unes ulleres de la gent gran, un grup de persones que van al casal i la gorra i el bastó també de la gent gran. Al canell hi veiem un rellotge que representa el pas del temps per la gent gran del poble.\nTenim doncs a partir d’ara l’emblema que representarà al nopstre casal.\nFESTA DE LA GENT GRAN, 13 DE MAIG DE 2018\nAquest passat 13 de maig de 2018 hem celebrat la festa de la gent gran. Aquest any ha estat una celebració molt especial ja que hem commemorat els 40 anys de la primera festa de la gent gran que es va dur a terme el 25 de juny del 1978. Aquesta primera festa va estar organitzada pel grup de joves d’aquell temps i en un principi no es va celebrar cada any consecutivament essent una mica més tard que ja es va instaurar com a tradició anual.\nEn aquesta jornada vam reviure algunes tradicions de les primeres festes com va ser l’acompanyament dels nens a la gent gran a missa, un diploma en homenatge a tota la gent gran i una gran orquestra que va amenitzar tota la diada. Vam gaudir a l’àpat d’una taula parada de festa major on volem destacar el detall molt treballat per posar els cuberts i els tovallons que van fer les senyores del casal de la gent gran. La copa i el got estava gravat amb el motiu de la celebració dels 40 anys i va ser un regal per tota la gent assistent.\nVolem tornar a felicitar a tota la gent gran del poble i agrair a tothom qui ha fet possible i fa possible totes aquestes celebracions.\nVam viure realment una gran jornada carregada de moltes sorpreses i emocions.\nFESTA DE LA GENT GRAN 2019 CELEBRADA EL 12 DE MAIG DE 2019\nActivitats 2020 del casal\n-Divendres 6 de març farem la calçotada. Per informació i apuntar-vos també us heu de dirigir al casal.\n-Sessió de perruqueria i manicura el dia 25 de febrer.\n-Comença la gimnàstica el dia 9 de març.\n-Tallers de memòria a partir del 18 de març.\n-Continuen les classes de català cada dilluns a la tarda. Tot un curs escolar.\n-Cada dimarts tarda taller de manualitats.


Quim Ferriol: de març 2010\nTreballem pel poble que estimem. Per millorar-lo, per sentir-lo més viu. Defensem la nostra manera de veure la política municipal. Treballem des de casa, des de la feina de cadascú, des de les institucions. Tenim una manera de fer que hem portat a la pràctica quan hem governat. Ja ens coneixes.\ntemes de ple\nCa l'oliveres, un homenatge\nAl rebuf d’unes clavegueres\nFranco Battiato web\nLes centralitats a Lliçà\nSabeu la història de ca l’Oliveres? No vull dir pas les dates, el mestre d’obres, les terres o els propietaris. Vull dir la gent, la vida, els mesos i els anys passats mentre les bigues anaven corcant-se.\nCa l’Oliveres era, en aquella època, una granja de pollastres, un escorxador i una casa de veïns, tot a l’hora. D’aquella època en tinc el record esborrat d’anar-hi a veure amics, de l’escala senyorial i els llençols estesos als filferros de l’era.\nAcollia gent de tot arreu que amb més esperança que diners arribaven a Lliçà. A can Roget o a Sant Baldiri, moltes altres cases també es varen partir en petits apartaments sense bany i amb cuina compartida. Enmig del Pla, lluny encara de l’horitzó ideal de les urbanitzacions, que vindrien molts anys més tard.\nL'any 2003 un cartell en proclamava la venda. El vell casal, buit i malalt, esperava que un espavilat el convertís en selecta residència d’ancians o modern formiguer de jovenalla. Per major glòria dels diners, temps a venir algú ja requalificaria l’espai per encabir-hi un edifici a l’era i un garatge i algun traster a les corts.\nUn dia varem pensar en un poble que, amb un joc entre el passat i el futur, donés dignitat al vell casal, una casa de pagès que va enfornar la nostra història. Havia de ser un homenatge a la gent que, en uns moments en què el nostre país es formava, varen conviure sota d’aquell vell teulat de ca l’Oliveres, com tantes d’altres cases de Lliçà. I si junts, passat i present donaven una dimensió nova a tot aquell record, obteníem a canvi la dignitat de la història recuperada?\nFer-ho, convertir aquell noble edifici en la nova biblioteca, l’epicentre de la cultura al nostre poble, és el més bell dels homenatges al nostre passat compartit. Moltes vegades haguéssim governat, totes ho hauríem fet.\nAra sembla que no, que aquella manera de pensar, de recuperar la història, no era més que un error imperdonable, una "patata calenta". I ara és cara, i fora mida. Faria més goig un nou edifici, fet com qualsevol, sense cap passat per recordar, sense cap homenatge degut. I tot plegat serà una andròmina, un pedaç contra la nova societat sense memòria que ells anhelen.\nMe n'alegro que al final s'acabi l'obra i revisqui ja, renovada, la carcassa d'aquesta casa. La més noble, la més nostra. Sigui com sigui, haurem aconseguit mantenir aquest tresor pel nostre poble. Li pesi a qui li pesi, l'homenatge a la nostra història queda fet. I per molts anys així sigui.\nPublicat per Quim Ferriol a divendres, de març 26, 2010 3 comentaris\nEtiquetes de comentaris: arquitectura, divertiments, territori\n(article publicat a El 9nou 26-2-2010)\nLes aigües brutes ens han tornat a donar un disgust. Tot i que les clavegueres són un tema conflictiu a Lliçà d’Amunt, els problemes que tenen són els mateixos en molts pobles de la comarca i tot Catalunya. El que els fa diferents és la manera d’utilitzar-los.\nConvé explicar que els alcaldes, pel fet de ser-ho, assumeixen la responsabilitat penal dels abocaments de claveguerams a les lleres de torrents i rieres. Aquesta responsabilitat penal no es correspon amb l’administrativa, ja que la competència en l’execució dels col·lectors en alta per aquestes rieres i torrents correspon a l’Agència Catalana de l’Aigua –l’ACA–. No parlem pas d’abocaments que es generin per acció de l’ajuntament, sinó d’abocaments històricament no resolts que el nou alcalde es troba quan assumeix el càrrec.\nÉs una disfunció greu entre el codi penal i les atribucions reals de cada una de les administracions.\nSovint els càrrecs polítics municipals han de donar explicacions als jutjats sobre aquests temes. Sovint la fiscalia, associacions i particulars plantegen querelles contra els responsables penals (regidors i alcaldes) que algunes vegades acaben, fins i tot, condemnats.\nÉs un joc una mica poca-solta. Un joc amb les cartes marcades que no avalua la gestió global d’una persona en el tema durant el seu mandat, sinó que es limita a avaluar la responsabilitat en un abocament concret. No s’hi val a justificar la intervenció en altres abocaments del municipi, els projectes iniciats o en curs o les impossibilitats materials i econòmiques existents.\nI és un joc d’hipocresies, tenint en compte que la mateixa ACA té publicat el llistat d’actuacions que ha de fer en els propers anys, i per tant la llista de responsables penals d’aquests abocaments. A la nostra comarca, menys d’una desena de municipis queden fora d’aquesta llista. Per tant, amb el codi penal a la mà, els alcaldes i regidors de la resta dels 43 municipis de la comarca podrien passar pels tribunals.\nEl cas de Lliçà d’Amunt no era especial. Una associació de veïns denuncia un abocament que fa més de 30 anys que es produeix a la fiscalia i aquesta actua. A arrel de les actuacions, el fiscal de medi ambient presenta querella i imputa els actuals responsables municipals. Les actuacions inclouen la declaració dels responsables municipals, actuals i anteriors. Els que varem ser responsables municipals entre 2003 i 2007 també varem declarar davant la fiscalia ara farà un any i varem explicar que l’Ajuntament va projectar una depuradora ecològica que l’ACA va rebutjar, que va oferir finançar, mitjançant el Consorci de Defensa del Besòs, un pla de sanejament urbà que va ser rebutjat també per l’ACA al·legant manca de capacitat a les depuradores, i finalment que es va arribar a l’acord de realitzar l’actuació en la primera fase del pla de sanejament de l’ACA (el PSARU).\nAra bé, la qüestió que trenca tot esquema institucional és que els actuals regidors de govern (PSC, CiU, PP), en comptes de repassar aquesta successió de fets i sumar-los a la seva gestió, requereixin la nostra imputació en la querella, com a responsables del mandat anterior al seu, i obrin un nou front judicial a la ja tensa vida política de Lliçà d’Amunt. I trenca tot esquema perquè els abocaments denunciats no són fruit del mandat anterior si no que ja existien durant el període 1979-2003 de CiU i PSC al govern del municipi, on precisament va ser càrrec polític l’actual alcalde. És sorprenent i inquietant, que un equip de govern acusi judicialment als anteriors responsables municipals, en un tema que es deriva del repartiment de funcions entre l’ajuntament i l’ACA.\nEstic convençut que els responsables municipals de tota la comarca desitgen que aquest afer acabi en no res, imperi el sentit comú i amb el compromís adquirit per l’ACA es pugui passar pàgina als dèficits de sanejament heretats del passat. Si més no estic segur que ho desitgen tots aquells càrrecs que, com jo mateix, han treballat fermament per resoldre les mancances de les clavegueres del municipi.\nPublicat per Quim Ferriol a dilluns, de març 01, 2010 0 comentaris\nEtiquetes de comentaris: denúncia, política\n© 2008 - Quim Ferriol\nUtilitzant Blogger. Disseny de Marcel. Basat en Mínima de Douglas Bowman


Castelló es presentarà al premi Capital Europea de la Innovació | Castelló Extra\nL’alcaldessa destaca que aquesta candidatura és reflex de l’aposta per la innovació com a palanca de canvi\nCastelló ha presentat aquest dijous la seua candidatura al premi Capital Europea de la Innovació (iCapital Award) que cada any concedeix la Comissió Europea a la ciutat que millor demostre la seua capacitat d’aprofitar la innovació per a millorar la vida dels seus ciutadans en aspectes com, per exemple, la sostenibilitat i el desenvolupament d’ecosistemes d’innovació local que redunde un major benestar i impulse el teixit empresarial local. La candidatura que presenta l’Ajuntament de Castelló ve recolzada per l’aposta del govern municipal per la innovació com a palanca de canvi.\n“Aquest govern municipal aposta per la innovació com a palanca de canvi i, per això, venim desenvolupant des de 2015 un intens exercici d’identificació i planificació de projectes innovadors per a generar noves oportunitats i millorar la qualitat de vida de la ciutadania”, ha manifestat l’alcaldessa, Amparo Marco.\nL’alcaldessa ha destacat que “l’aposta per la innovació que es presenta en aquesta candidatura és el resultat d’un esforç en matèria d’impuls de la innovació que es realitza en aquests anys i pels quals Castelló ja sigut reconeguda anteriorment amb distincions com el Premi a la Ciutat de la Ciència i la Innovació i en l’elecció per la Comissió Europea, al costat d’altres 13 ciutats espanyoles, per a formar part de la Xarxa de Ciutats Intel·ligents“. Marco també ha recordat que Castelló està representada en el consell rector de la Xarxa Innpulso, la Xarxa de Ciutats de la Ciència i la Innovació.\nActualment, en el marc del programa ‘The European Comission’s 100 Intelligente Cities Challenge (ICC), Castelló es troba immersa en la construcció d’un full de ruta que guiarà els esforços en innovació de la ciutat en els pròxims anys. “L’aposta per la innovació que es presenta en aquesta candidatura és el resultat d’un esforç en matèria d’impuls de la innovació que han permés reconéixer hui a Castelló com un exemple viu i real de ciutat innovadora”, ha explicat l’alcaldessa.\nLa candidatura presentada per la ciutat de Castelló parteix del claim: ‘Castelló 2050, una ciutat innovadora perquè totes les persones visquen en ella’ (‘Castelló 2050, an innovative city for all people to live in’). A partir d’aquest claim, la memòria tècnica presentada desenvolupa els tres eixos vertebradors que guien la visió transformadora de la ciutat des del prisma innovador: la Innovació Social, la Innovació Sostenible i la Innovació Tecnològica. Així, i a l’empara del procés de reflexió estratègica que s’ha conduït gràcies a la participació de la ciutat en la iniciativa de la Comissió Europea Intelligent Cities Challenge (ICC), Castelló està sent capaç de posar en marxa iniciatives pioneres, en les quals la pròpia ciutadania té un rol protagonista, en àmbits com l’eficiència energètica, la gestió integral de l’aigua, l’emprenedoria o l’envelliment actiu.\nAixí mateix, la candidatura també posa en valor l’aposta municipal per fer de la Compra Pública d’Innovació (CPI) una eina clau a l’hora de donar resposta als reptes globals de la ciutat a través de la innovació, sent una de les ciutats a nivell estatal que més clarament han apostat per aquest instrument. I, tot això, posant l’accent en l’existència d’un ecosistema d’innovació local pioner que aposta per la generació de sinergies entre els principals agents tractors públics i privats d’aquest trinomi d’innovació social, tecnològica i sostenible.\nAmb la presentació de les candidatures per part de les ciutats europees interessades, s’obri ara un procés d’avaluació per part de la Comissió Europea.


Sabaté avança que el pressupost de l’Estat inclourà renovació de trens i obres al Delta – Marfanta\nJoan Sabaté ha remarcat este dijous que arribaran més diners per altres vies, a banda dels 411,2 milions d’euros en inversions que preveu el projecte de pressupostos generals de l’Estat per al 2021 al Camp de Tarragona i les Terres de l’Ebre. El subdelegat del govern espanyol a Tarragona ha valorat que seran uns pressupostos d’excepcionalitat, a causa de la pandèmia. “I per tant, més del 60% dels pressupostos van a despesa social, amb partides molt importants per a pensions, els ERTEs, l’ingrés mínim vital, ajudes als autònoms… Vull dir, que hi haurà una aportació de recursos molt important”, ha assenyalat.\nDurant una entrevista a Canal 21 Ebre, subdelegat del govern espanyol a Tarragona també ha assenyalat que el gruix de la inversió anirà per completar les obres del Corredor del Mediterrani, però que també hi haurà una dotació important per a la xarxa de rodalies i per renovar els trens de la meitat sud de Catalunya. “Ja tindrem oportunitat d’anunciar-ho, però breument, significarà una renovació de material important en tot el que és la meitat sud de Catalunya. És una realitat que molta gent ha denunciat, i és veritat, que quan et situes a l’estació de Sants de Barcelona, per exemple, els trens de Rodalies que surten cap a Girona són material bastant nou, i en canvi els que van cap al sud estan bastant deteriorats. Bé, és una herència d’una situació anterior, però hi ha tota una estratègia de canvi, i d’inversió, que ja es comença a veure en estos pressupostos”, ha confirmat.\nEn la mateixa línia, Sabaté ha confirmat que hi haurà diners per començar a actuar en les obres del pla estratègic de protecció del delta de l’Ebre, a través dels fons europeus i de les actuacions de la direcció general de Costes. “Ara hi ha unes partides de Costes per actuar, però sobretot este pla compta amb fons europeus. Era una de les opcions, i per tant una vegada que el pla estiga acabat de perfilar, hi ha una reunió prevista amb el govern de la Generalitat; i una vegada s’acabe de lligar les actuacions prioritàries, caldrà quantificar-les i temporalitzar-les, perquè evidentment durarà diversos anys d’inversions, que hauran de fer-se amb fons europeus i de l’Estat, i que de moment no estan consignades en este pressupost”, ha dit.\nEn qualsevol cas, el subdelegat ha valorat que no veu necessari crear la comissió mixta que reclama el govern català, tenint en compte que ja existeix la Taula de Consens pel Delta i que l’Estat ja té gairebé enllestit el seu pla. Entre les actuacions plantejades, Sabaté ha avançat la creació d’una franja de platges de 500 metres per protegir el litoral i els arrossars.\nSuport per retirar el monument franquista\nD’altra banda, el també exalcalde de Tortosa ha celebrat la descatalogació del monument franquista de la Batalla de l’Ebre. Sabaté ha recordat que durant el seu mandat va proposar a la junta de portaveus la retirada del monument i l’obertura d’un concurs d’idees per construir una passarel·la damunt de la pilastra de l’antic pont de la Cinta, però que no va haver-hi consens. L’exalcalde ha remarcat que la seua incorporació al POUM del 2007 només era a mode d’inventari, i que amb un simple tràmit del ple s’ha pogut descatalogar. El subdelegat de l’Estat ha afegit que el govern espanyol està obert a col·laborar amb la Generalitat, i ha confirmat que al novembre del 2019 la Confederació Hidrogràfica de l’Ebre ja ha informar favorablement al Memorial Democràtic del Departament de Justícia.\nTags: Baix EbreDelta de l'EbreEspanyaGeneralitat de CatalunyaInfraestructuresJoan SabatéMedi AmbientMemòriaPolíticaPSCPSOESocietatTaula de Consens pel DeltaTortosaTrens


Arrimadas demana a Sánchez una reunió del PSOE, PP i Cs per a un pacte a tres\nPublicat 02/12/2019 16:18CET\nDiu que Cs no aposta per una fórmula concreta de govern ni exigeix que hi hagi els tres partits en el futur executiu\nLa portaveu i líder de Cs al Congrés, Inés Arrimadas, ha enviat una carta aquest dilluns al president del Govern central en funcions i secretari general del PSOE, Pedro Sánchez, per transmetre-li la seva proposta d'un pacte "constitucionalista i moderat" entre PSOE, PP i Cs i demanar una reunió en la qual hi participin Sánchez, el president del PP, Pablo Casado, i ella mateixa.\nEn la missiva, Arrimadas proposa a Sánchez el que considera que és "la millor alternativa per a Espanya", que seria sumar una "majoria slida" de 221 escons, els de PSOE, PP, Cs i Navarra Suma, per desbloquejar la formació d'un nou executiu.\nEls grups "constitucionalistes i moderats" podrien aconseguir un pacte per "impulsar grans acords d'estat", assenyala el text, el contingut del qual ha estat avanat per la portaveu parlamentria en roda de premsa al Congrés.\nPer fer possible aquesta alternativa, Arrimadas insta el dirigent socialista a trencar amb Unides Podem i a negar-se a negociar amb els partits nacionalistes, i renunciar així a una opció de govern que, segons va dir ell mateix, "no deixaria dormir tranquils al 95% dels espanyols".\nEL PSOE HA DE RENUNCIAR A PODEM I ALS NACIONALISTES\nLa diputada de la formació taronja afirma que milions d'espanyols veuen amb "enorme preocupació" el pla de Sánchez de governar en coalició amb els "populistes" de Podem, nomenar vicepresident a Pablo Iglesias i buscar el suport de forces nacionalistes.\nEl PSOE inclou en la negociació "formacions amb líders de que acaben de ser condemnats per sedició i malversació i que desafien la legalitat i infringeixen els drets de milions de catalans", destaca en referncia a ERC i Junts per Catalunya.\n"Li demano que rectifiqui, abandoni l'acord amb Podem i les negociacions amb els separatistes i miri al centre i al constitucionalisme", insisteix a Sánchez.\nA continuació, li sollicita que, tan bon punt es constitueixin les Corts dimarts, "convoqui una reunió a tres entre els líders dels grups parlamentaris de PSOE, PP i Cs per explorar la solució que li proposa i "aconseguir un pacte estable per a la propera legislatura". "Asseguem-nos vost, el senyor Casado i jo, i mirem d'arribar a un acord", afegeix.\nArrimadas posa l'exemple de la Unió Europea, on liberals, conservadors i socialdemcrates han aconseguit "un pacte moderat que permetr reforar el projecte comunitari davant dels populistes i els nacionalistes que volen destruir-lo.\nSi s'aconseguís alguna cosa similar a Espanya, apunta Cs, suposaria "fer histria" perqu, "per primera vegada des de la Transició", el futur del país no dependria "dels populistes ni de partits que no creuen en el projecte comú de progrés i convivncia".\nSegons ella, un acord entre el PSOE, el PP i Cs és possible, tot i les "profundes diferncies" que els separen. Seria una "solució excepcional" per respondre a amenaces com el desafiament separatista, l'estancament de l'economia i la paralització de les grans reformes pendents", detalla en la carta, on també adverteix del clima de "polarització política".\nDavant d'aquesta situació, Arrimadas aposta per garantir "estabilitat" amb una srie d'acords entre socialistes, populars i taronges que "blindin" la democrcia espanyola "davant dels que volen eliminar-la, protegeixin les famílies de polítiques populistes davant els núvols grisos que planen sobre l'economia i l'ocupació, i permetin superar aquest llarg bloqueig institucional".\nConcretament, destaca la necessitat d'aprovar reformes "urgents" com l'educativa, la del model laboral, la de la garantia de les pensions públiques i la de la lluita contra la despoblació.\nMÉS DIFÍCIL CONVNCER SÁNCHEZ QUE EL PP\nRespecte al posicionament del PP, l'abstenció del qual caldria per fer possible l'acord que defensa Cs, Arrimadas ha dit en la roda de premsa que els populars "coneixen perfectament" aquesta proposta i que el que li sembla "més difícil d'aconseguir" no és que aquest partit s'hi sumi, sinó convncer Sánchez.\n"El que ha de rectificar, moure's i fer el primer pas és el senyor Sánchez" perqu és "el que té més escons i el que negocia amb Podem i els nacionalistes", ha argumentat.\nEn qualsevol cas, ha afirmat que Cs mirar de persuadir-lo. "Perqu ningú ens ha votat a Espanya per fer vicepresident a Pablo Iglesias ni per fer un govern feble que depengui dels nacionalistes", sinó per mirar d'evitar aquest "pacte de l'insomni" i "oferir una alternativa constitucionalista", ha comentat.\nA la pregunta de si la idea de Cs és simplement fer Sánchez president del Govern espanyol o si voldria un executiu de coalició, ha respost que no "aposten per una fórmula concreta de govern" ni "exigeixen" que hi hagi els tres partits en el futur govern.\n"Parlem d'un acord parlamentari", que "pot ser amb govern en minoria del PSOE o pot ser amb altres fórmules", ha manifestat, sense precisar més. "El més important és que hi hagi acords d'estat" i, d'altra banda, "estarem encantats sigui quina sigui la fórmula", ha afegit.\nPOSICIÓ DE CIUTADANS DESPRÉS DEL 28A\nDesprés de les eleccions generals del 28 d'abril, Cs i el PSOE tenien l'opció de sumar una majoria de 180 escons, per no ho van fer. El partit taronja, que havia decidit no fer president a Sánchez, li va proposar un acord per facilitar la seva investidura juntament amb el PP a canvi d'unes condicions sobre Catalunya, el Govern de Navarra i la política econmica.\nCs va fer aquest moviment una setmana abans que acabés el termini per evitar unes segones eleccions, i va justificar que no s'hagués mogut abans amb l'explicació que no volia posar-se en les converses entre el PSOE i Unides Podem.\nArrimadas ha afirmat sobre aquest punt que aquella solució de desbloqueig era "perfectament factible", per que el candidat socialista a la Moncloa "la va menysprear" perqu "estava ofuscat" amb repetir els comicis perqu pensava que el PSOE sortiria reforat.\nPer Sánchez va quedar "absolutament afeblit" després de les eleccions del novembre i va poder constatar que anar a unes segones eleccions va ser "un error", ha apuntat, i ha expressat el seu desig que hagi aprs la llió.\nAra, Cs creu que "cal ser generosos" i oferir una alternativa que "agrada, sedueix i illusiona la immensa majoria dels espanyols", ha manifestat la portaveu parlamentria.


El govern de Gandia posa en marxa la nova seu electrònica\nEl Regidor Delegat d'Administració, Modernització i Govern obert, Jose Manuel Prieto, ha comparegut hui davant els mitjans de comunicació per presentar la nova seu electrònica de l'Ajuntament de Gandia que ja es troba en funcionament (http://gandia.sedelectronica.es/info.0).\nReferent a això Prieto ha declarat que "estem convençuts que l'administració ha de ser propera a la gent i que les eines de les tecnologies de la comunicació aplicades a aquest àmbit han de permetre millorar el servei que oferim al ciutadà. Això permetrà que qualsevol gandià des de casa puga realitzar els tràmits de la seua relació diària amb l'Ajuntament de Gandia".\nD'aquesta manera, i accedint des de la home del www.gandia.org, els ciutadans podran validar documents utilitzant la signatura electrònica.\nEl regidor d'administració ha explicat que s'amplien els tràmits més utilitzats relacionats amb el padró com el certificat històric d'empadronament o la sol·licitud del certificat de convivència podran tramitar dins de l'apartat denominat Catàleg de Tràmits. Prieto ha explicat que "aquesta eina s'anirà ampliant a poc a poc, ja que els diversos departaments del consistori han confirmat que se sumaran a aquesta seu electrònica. Gràcies a la bona voluntat dels tècnics i al treball del departament d'Informàtica completarem la web i farem cada dia més fàcil la vida als nostres veïns. D'ací a poc temps tindrem un apartat per resoldre multes i sancions però estic convençut que d'aquí a uns mesos seran molts més".\nUn altre apartat disponible serà la Carpeta Ciutadana, on es podran consultar expedients, accedir a la bústia electrònica on es rebran comunicacions i notificacions administratives, a més d'una consulta de Registre on hi haurà un llistat complet de tots els registres d'entrada que haja sol·licitat el ciutadà.\n"En definitiva, és un pas més del camí que ens hem marcat per a ser una administració exemplar i això és possible perquè tenim un cos tècnic compromés i una administració que vol obrir noves vies de comunicació amb els seus veïns per començar a convertir-nos en un referent en aquest aspecte" va finalitzar Prieto


Blog de Carles Pasqual: de desembre 2007\nBlog de Carles Pasqual\nBlog personal sobre la societat de la informació i el coneixement\nUs heu plantejat mai, si hem d'establr límits o no a la globalització mediàtica? qualsevol persona en contacte amb la Societat de la Informació i el coneixement, segur que diria que NO, ja que el fet global és una característica intrínseca d'Internet, però avui en un article imaginari, que mai serà públicat, he decidit fer el contrari, defensar establir límits a la globalització, això algú ho pot veure com un atac a la llibertat, però solament és això, un article imaginari.\nPER QUÈ HAN D’ESTABLIR-SE LÍMITS A LA GLOBALITZACIÓ MEDIÀTICA.\nEn el món en que vivim, hi ha molta gent que en defensa de la democràcia, en contra de la barbàrie dels pobles que ells anomenen “subdesenvolupats”, o per qualsevol altra raó defensen la globalització. Però tot i aquesta defensa sempre ho fan en la boca petita, per què? Si aquesta globalització és tan bona, per que no fan una apologia directa, com és que normalment el mot globalització s’entén com a alguna cosa dolenta? Per què ens mirem als col·lectius antiglobalització amb certa simpatia?\nAbans d’explicar els meus motius, m’agradaria comentar que el fet de globalitzar, entenent globalitzar, com un procés uniformitzador de les societats, ha existit sempre, podríem posar multituds d’exemples, com per exemple els romans. Ells fa dos mil anys, ja intentaven uniformitzar el món conegut, a la seva manera, és a dir, tots havien de ser com ells, tan econòmicament com culturalment, i igual que feien els romans, totes les societats més avançades han intentat colonitzar les altres societats, molts cops amb excuses culturals i d’avançament social.\nEn l’actualitat, els defensors d’aquesta globalització, ens parlen de democràcia, i són els mateixos que posen al capdavant de diversos països a dictadors i tirans, però una de les conseqüències de la globalització, és la uniformitat de pensament. Com pot ser, que uns aliats dels Estats Units, que fins fa poc eren uns sants, de cop i volta passin a ser el diable en persona? Parlo de Sadam Hussein i de Bin Laden, quan un lluitava contra els iranians i l’altre contra els russos a Afganistan, ells eren sants, i ara? Són els dolents de la pel·lícula. Però i l’opinió pública mundial que en pensa? Tot just el mateix que els americans, segurament gràcies a la globalització dels mitjans de comunicació.\nEs normal, que un president d’un país votat democràticament, com Hugo Chavez, sigui tan dolent? Com és que la gent el vota? Potser perquè, per primer cop la gent gran té dret a una jubilació? Potser perquè, per primer cop l’assistència sanitària a aquell país s’ha universalitzat? Però la majoria de la població parla de Chavez com a un dictador. Pot ser la gent parla així, ja que hi ha uns mitjans globalitzats als qual els interessa, que Chavez se’n vagi cap a casa. I si a Veneçuela no hagués petroli, ens interessaria? Així és el món. Ningú parla de Nigèria, un país governat per un dictador, on la població és de la més pobra del món, on no és respecten els més elementals drets de les persones, però resulta ser un dels més grans productors mundials de petroli, igual que Aràbia Saudita, aliats dels Estats Units, per tant, no hi ha mitjans que se’n ocupin, i per tant la població tranqui-la, solament són efectes col·laterals de la globalització.\nUn altre efecte de la globalització, és entre les cultures minoritàries, com la nostra. Un país que ja ho teníem complicat de per si, al no tenir estat propi, amb un monstre al costat, que contínuament ens està aixafant econòmica i culturalment, ara a més, hem de lluitar culturalment contra el que ens està bombardejant contínuament els mitjans de comunicació, la “american way of life”, la manera de viure americana, que pareix ser l’única manera de viure, la dels americans. Ja des de petits, que justament és quan som més influenciables, tot el que els nostres fills veuen a la tv, que és el mitjà predominant, és americà, i ens trobem anècdotes, com la del meu fill, el Pau, de quatre anys, que es pensa que els ratolins de veritat són com Mickey Mouse. Una televisió, on la violència és a l’ordre del dia, com als Estats Units. I dintre de poc, ens podrem trobar que culturalment, el que tants esforços ens ha costat mantenir com a poble, podem trobar-nos culturalment, totalment absorbits pels americans. Al Japó, l’esport nacional, ja és el beisbol, per davant del sumo.\nTotes aquestes raons, que per si soles ja ens farem dubtar de si s’han de posar límits a la globalització, potser encara no som prous per contraposar-les a la pretesa democràcia, que es deriva de la globalització. Però hi ha una raó, molt més important per dubtar d’aquesta globalització, i són justament aquests mitjans de comunicació globalitzats.\nPrimer de tot, qualsevol gran conglomerat d’empreses, les grans multinacionals, el primer que fan és comprar mitjans de comunicació, amb unes sumes de diners espectaculars, per quina raó, per informar? Al meu parer hi ha dos motius fonamentals, el primer desinformar i el segon controlar el mercat publicitari.\nQuè és el segon que fan aquestes grans multinacionals, que ja han comprat els mitjans de comunicació global? Pagar totes les campanyes dels presidenciables als Estats Units, per tant, guanyi qui guanyi, elles sempre guanyen, i això vol dir, tenir el control del poder, i amb els mitjans globals, tens el control de la població, per tant qui mana en realitat a nivell mundial, són les multinacionals.\nEl control que les grans multinacionals, tenen sobre els mitjans de comunicació, fan que tothom hagi de viure amb una voràgine consumista, és allò de que la gent ha de comprar tot, i sobretot allò que no necessita, així ens trobem a Catalunya, gent que canvia de mòbil cada tres mesos, i no pot arribar a final de mes, o sobretot el col·lectiu sud-americà, grans consumidors de tv, que són sens dubte, el col·lectiu més endeutat del nostre país, i a més vivint per sobre de les seves possibilitats, però és el que ens marca els media globalitzats.\nPerò també ens trobem amb la paradoxa, dels països fabricants dels productes, o de les matèries primeres, que venen el producte a un preu irrisori, i que desprès d’augmentar el preu per culpa de la publicitat, compren aquests productes que ells han produït a preus desorbitats.\nLes conseqüències que se’n deriven de la globalització són les següents:\n1. Anul·len la nostra capacitat de pensament diferenciat, i diria jo, la capacitat de pensament, són les multinacionals les que pensen per nosaltres. No cal llegir, hem de consumir la televisió elles pensen per nosaltres, estudis recents diuen que els japonesos consumeixen vuit hores diàries de tv, i els americans set.\n2. La globalització, crea necessitats, el veritablement important és consumir, no importa a quin país vius, ni quin és el teu nivell econòmic, l’únic important són els ingressos de les multinacionals.\nPer tan, sóc partidari de posar límits a la globalització, però tanmateix sóc realista, com es poden posar aquests límits? I sobretot, com posar límits, sense atentar contra la llibertat individual de les persones.\nPublicat per Carles Pasqual a 9:09 2 comentaris:\nUN BON RESTAURANT A LA RÀPITA\nBLOC D'UN HOMENOT DE LES TERRES DE L'EBRE\nLES NOTÍCIES DE LES TERRES DE L'EBRE\nUNA ALTRA LLUITA\nPer un model de país, per l'Ebre, per Catalunya\nblog català, si t'agrada vota\nBLOG DE LES TERRES DE L'EBRE\nBlog de Pau Pasqual\nBlog de Marià Cano\nBlog de l'Artur Tallada\nBloc del Jesús Ferré\nBloc de Lluís Salvadó\nBloc de l'Oriol Junqueras\nBloc de Josep Maria Saez\nBloc d'Àngel Lluís, "ALEGO"\nPau, Carme i Carles\nLa Ràpita, Terres de l'Ebre\nMàster Universitari en Societat de la Informació i el Coneixement. Enginyer Tècnic Industrial. Professor d'Ensenyament Secundari


4 anys i 3 mesos de presó per a l'acusat d'entrar a casa l'exparella a Ullà esbotzant la porta i abusar-ne sexualment • Ràdio Capital de l'Empordà\nEl condemnen per violació de domicili, abús sexual i maltractament en l'àmbit de la violència sobre la dona\nL’Audiència de Girona ha condemnat a 4 anys i 3 mesos de presó i multa de 240 euros l’acusat d’entrar a casa de l’exparella a Ullàrebentant la porta a cops de peu la matinada del 16 d’agost del 2019 i, un cop dins el pis, abusar sexualment d’ella i agredir-la. La sentència també considera provat que el processat va colpejar un amic de la víctima, a qui la noia havia demanat que es quedés a dormir al pis perquè tenia “por del processat”, quan va intercedir per aturar l’agressió. Per això, el tribunal el condemna per delictes de violació de domicili, abús sexual, maltractament en l’àmbit de la violència sobre la dona i lesions lleus. L’acusat acumular condemnes prèvies per maltractar la víctima i trencar l’ordre d’allunyament.\nLa fiscalia sol·licitava 11 anys de presó i l’acusació particular, encapçalada pel lletrat Pere López de Coca, elevava la petició a 12 anys. La sentència de la secció quarta de l’Audiència de Girona, de la qual ha estat ponent la magistrada Maria Teresa Iglesias, conclou que cap a dos quarts de dues de la matinada del 16 d’agost del 2019 el processat va anar al pis que ocupava la seva exparella, situat al carrer Santa Caterina d’Ullà.\n“Amb l’ànim d’accedir-hi sense autorització, va esbotzar a cops de peu la porta”, recull la sentència que afegeix que, quan va aconseguir entrar al pis, es va trobar la víctima al menjador. Va ser aleshores quan, amb la intenció de “menystenir la seva llibertat sexual”, li va fer tocaments als genitals mentre la increpava dient-li “Què? Ja te l’has follat?”, referint-se a l’amic que aquella nit dormia a l’habitatge.\nLa víctima va aconseguir apartar-lo però l’acusat la va agafar amb força pel braç i la va sacsejar. “En aquell moment, l’amic es va despertar i va intervenir per evitar l’agressió”, relata la sentència que declara provat que el processat es va acabar abraonant sobre aquest home, el va llançar a terra i el va colpejar a diferents parts del cos.\nEl tribunal dona plena credibilitat a la declaració de la víctima, que es va personar com a acusació de la mà de López de Coca i va declarar a porta tancada: “No s’ha detectat cap dada que faci dubtar o que posi en entredit la seva credibilitat”. L’Audiència recull que les “relacions difícils” entre víctima i agressor derivades “d’una crisi sentimental” no impliquen que la dona el volgués perjudicar denunciant-lo falsament “moguda per raons de ressentiment, enemistat, venjança o d’enfrontament”.\nÉs més, el tribunal argumenta que hi ha proves (com ara que demanés a l’amic que passés la nit al pis perquè tenia por de l’acusat o que els Mossos d’Esquadra evidenciessin que algú havia rebentat la porta a cops) que avalen el relat de la víctima i desmunten totalment la versió exculpatòria de l’acusat, que al judici va arribar a dir que la dona buscava “arruïnar-li la vida”.\nEl processat té condemnes prèvies per maltractaments, obstrucció a la justícia i trencament de mesura cautelar per no complir l’allunyament de la víctima decretat pel jutjat.\nL’Audiència el condemna a 1 any i mig de presó pel delicte de violació de domicili amb agreujant de parentiu, 2 anys per abús sexual amb la mateixa agreujant, 9 mesos per maltractament en l’àmbit de la violència sobre la dona i multa de 240 euros per les lesions lleus a l’amic de la víctima. També imposa que no es pugui apropar a menys de 300 metres de la víctima durant 9 anys.\nEn concepte de responsabilitat civil, haurà d’indemnitzar la dona amb 1.640 euros per les lesions i el dany moral i a l’amic amb 245 euros.\nArticle anteriorEl Festival d’Eurovisió 2021, en directe a Ràdio Capital\nArticle següentLil Nas X presenta el seu nou senzill ‘Sun Goes Down’\nAnònim 19 de maig de 2021\tAt\t20:34\n4 anys per violar-la???? indignant!!!


L’adhesió de Comertia a Foment respon a la voluntat d’unir esforços per garantir la representativitat del sector retail en el sistema econòmic del país\nEl president de Foment del Treball, Josep Sánchez Llibre, i el president de Comertia, German Cid, han signat l’acord en virtut del qual l’Associació Catalana de l’Empresa Familiar del Retail, Comertia, entra a formar part de la patronal com a entitat associada.\nLa incorporació per part de Comertia a la patronal Foment té com a objectiu unir esforços per garantir la representativitat del sector retail en el sistema econòmic del país. Segons el president de Comertia, German Cid, “la nostra adhesió a Foment vol reforçar l’esperit de la nostra entitat de fer lobby sobre els temes que ens preocupen, com ara l’equitat fiscal i la seguretat, entre d’altres”.\nPer la seva banda, el president de Foment del Treball, Josep Sánchez Llibre, ha refermat “el nostre compromís amb el comerç, un sector fonamental per al progrés econòmic i social de Catalunya i, més encara en aquests moments de desacceleració. La incorporació de Comertia contribuirà indubtablement a reforçar la nostra acció de suport al comerç, un sector que a més de crear riquesa és un element molt important per garantir la cohesió social i que genera innumerables llocs de treball”.\nTambé han participat en la reunió la directora general de Comertia, Elisabet Vilalta, el president de la Comissió de Competitivitat Comercial i Comerç, Roger Gaspa, i el secretari general de Foment, David Tornos.\nComertia és l’entitat més representativa del sector retail a Catalunya, amb 66 cadenes d’empreses familiars adherides, que donen feina conjuntament a 35.000 persones, sumen 4.000 establiments, i una facturació agregada de més de 4.000 milions d’euros anuals. Es tracta de l’Associació Catalana de l’Empresa Familiar del Retail, una entitat que agrupa 66 empreses de retail, que sumen més de 4.000 punts de venda, factura conjuntament 4.000M€ anuals i dóna feina de forma directa al voltant de 35.000 persones.


Olivé: “Hi ha hagut molts sanitaris morts pel COVID-19, és molt bèstia” – BellaterraDiari\nOlivé: “Hi ha hagut molts sanitaris morts pel COVID-19, és molt bèstia”\nby Toni Alfaro | maig 12, 2020 | L'Entrevista\nJo tinc 54 anys i, una situació com aquesta, mai hagués pensat que una experiència com la que estem vivint podria passar, ni en el pitjor dels malsons. El més fort ja ho hem passat i ara estem a una fase de recuperació. Està baixant molt el nombre de contagis, la corba va en descens, la mortalitat i l'impacte cada vegada estan baixant més… No ens trobem ja en aquelles setmanes de fa un mes, que a vegades, parlant amb una companya, dèiem que semblava com si ho haguéssim somiat. Aquelles setmanes van ser una bogeria. Ho visc pràcticament com tothom, amb molta incertesa, amb preocupació, amb por… El que passa és que no queda més que tirar endavant i nosaltres, com a infermeres, fer la nostra feina que és el que vam decidir que volíem fer i el que estem fent.\nJo treballo a un centre d'atenció primària. Fa anys vaig treballar en un hospital però ara sóc al CAP Can Rull de Sabadell, que és gestionat pel Parc Taulí. Nosaltres hem tingut un canvi radical en la nostra forma de treballar i de fer. La funció principal del CAP i de les infermeres i els nostres mitjans ha sigut sobretot la contenció, durant aquestes setmanes, per tots aquells casos de coronavirus que es podien tractar des del domicili perquè la gent no anés a l'hospital i el col·lapsés. I, per descomptat, fer el filtre d'allò que realment era important per anar a l'hospital i, el que no fos important, tot i ser un COVID o una sospita, es pogués contenir. Això ho hem fet a través de visites domiciliàries, trucades telefòniques cada 12 hores a la família de les persones, explicar com s'ha de fer l'aïllament… I a vegades això sembla fàcil però no ho és tant, perquè és una cosa molt nova per tothom. També hi ha gent gran que no entén la situació, ni el que han de fer, o com gestionar la por i l'aïllament dins una casa… I per tant, la nostra feina, durant una temporada ha consistit a fer 30, 40, 50 o 60 trucades al dia amb les famílies. I això jo sola; imagina't en total! La nostra feina ha sigut molt de contenció i d'atendre aquells malalts que venien a l'ambulatori perquè sospitaven ser un cas i se li havien de fer proves abans d'enviar-los a l'hospital… O també, una altra cosa: el món no s'acaba, i les altres malalties segueixen existint. I tot i que ho intentes controlar tot per telèfon, els malalts diabètics hi són, els infarts hi són, els ictus hi són… Tot això no desapareix, i per tant és gent que en comptes d'anar a l'hospital van al centre d'atenció primària perquè et mirin si és prou important per anar a l'hospital. Ha sigut complicat, molt complicat!\nEn el seu centre heu pogut comptar amb reforços d'algun tipus? Pel que diu és una tasca de pedagogia i contenció que necessitava moltes mans…\nLes dues tasques, tant a hospitals com a centres d'atenció primària, han sigut primordials perquè això es frenés. Les companyes que han estat a hospitals, també, es mereixen tot el meu agraïment per allò que les infermeres han arribat a patir a una unitat de cures intensives. Hi tinc companyes i ha sigut brutal el que han arribat a treballar i les condicions amb què ho han hagut de fer. I després nosaltres, som una altra història, però la por hi és perquè a vegades vas a un domicili i potser tota la casa estava plena de coronavirus, perquè potser hi ha hagut una defunció i has d'anar amb el metge a certificar-ho i està tot molt infectat, t'has de protegir molt… Jo penso que les dues tasques han sigut súper importants.\nLa més significativa és el telèfon. Ara hi ha estones en què els telèfons ja no sonen. Era un no parar. Els telèfons dels CAP, del 061, dels hospitals i de tot arreu…, era impossible atendre tota l'allau de trucades que hi havia per preguntar, perquè la gent no es trobava bé, o pel que fos. Nosaltres acabàvem tancant la línia a l'hora que marxàvem perquè si no era un continu que no es podia parar. Avui pots trucar al CAP, i potser trigaran una mica, o has de trucar un parell de vegades més, però acabes contactant amb el teu centre d'atenció primària. Això és que les demandes han baixat. Ara jo estic portant a unes quaranta persones en seguiment que ja estan en una fase final de la malaltia, en la què estic donant moltes altes de seguiment telefònic. De tant en tant en van caient algunes de casos nous, de persones que creuen que poden haver contret el virus. Però ja no és aquella allau que, en dos setmanes, tothom es va posar malalt. Ens haviem contaminat tots sense adonar-nos i quan ens en vam adonar ja era tard. Per això és molt important ara mantenir-nos i anar baixant, i per això és important insistir en les mesures de no saltar-se les normes que ens demanen des de Sanitat, i sobretot, portar mascaretes quan anem pel carrer, quan entrem als llocs tancats, etc. I el més important de tot és el rentat de mans.\nCada dia em llevava i pensava “Déu els guard als pobres que estan decidint el que s'ha de fer i el que no”\nJo cada dia em llevava i pensava “Déu els guard als pobres que estan decidint el que s'ha de fer i el que no”. Perquè és tan difícil organitzar un pla com aquest quan no saps al que t'estàs enfrontant…! Jo el que sí crec és que s'ha reaccionat tard. No només al nostre país, però. Gairebé a tots els països s'ha reaccionat tard. Ja estàvem veient el que venia. A mi no m'agrada donar culpes, la veritat, perquè penso que és una situació molt difícil de gestionar. Segurament s'haguessin pogut fer les coses millor, tot és millorable, i més quan ho veus des del punt de vista d'ara. Claríssimament. Però hem arribat a on hem arribat i el que hem d'intentar ara, sabent ja moltes coses, és fer-ho bé. Jo em poso molt més malalta de veure a la gent com s'està saltant les normes, o que no porten mascareta, o no estan fent les coses com les haurien de fer, que se'n van de cap de setmana a les segones residències o que fan coses d'aquestes, que no pas de veure les decisions que ha pres un govern, sigui d'aquí o d'allà. Jo penso que s'ha fet com s'ha pogut, tot i que no dubto que s'hagués pogut fer millor.\nNo hem d'oblidar que hi ha hagut sanitaris que han mort. Hi ha hagut infermeres i metges que han mort arreu del món i del nostre país. És una realitat molt bestia, quan ho penses. Molt personal d'hospital han anat a dormir a hotels o han anat a dormir a fora de casa per por a portar la malaltia a casa, als pares o a qui fos. Estem passant una situació extremadament fora del que mai ens haguéssim pogut imaginar. Sobre el reconeixement s'ajunten dues coses. D'una banda, sobre el que es podria haver fet millor, no ara sinó sempre, és entendre que en sanitat no s'ha de retallar mai. El dia que entenguem que a un país no s'ha de retallar mai en sanitat o en educació, mai, perquè això té unes conseqüències horroroses…\nParlem amb la joiera bellaterrenca que fa joies per a dones “autèntiques”, des del seu taller de Bellaterra\n“Amb el maltractament sempre queden seqüeles, i aquella por darrera l’orella”\nParlem amb una testimoni de violència en l’àmbit familiar en el Dia Internacional per l’Eliminació de la Violència envers les Dones, el 25N


webmaster – Pàgina 2 – Club de Kendo UPC\nClub de Kendo UPCArticles posted by webmaster (Page 2)\nPortes obertes Setembre 2018\nEl proper 26 de setembre tindrem jornades de portes obertes al club. Us esperem per a que pugueu conèixer el kendo i provar en primera persona sense cap compromís. Només s'ha de venir en els horaris indicats amb roba còmoda i nosaltres us deixarem la resta de...\nCampionat de Catalunya de Kendo 2018\nS'acosta el campionat de Catalunya de kendo d'enguany! L'event tindrà lloc el proper 7 d'octubre, de 7.30 a 14.00 hs. al recinte Llars Mundet. Es realitzaran competicions per equips i individuals, i com cada any la nostra delegació serà present per donar el millor i gaudir d'aquest...\nEl dissabte 30 de juny vam fer el nostre ja tradicional kachinuki UPC. El kachinuki va estar molt ben organitzat i vam tenir una planificació del temps perfecte. Vam ser 14 participants i vam fer combats amb 4 minuts de temps límit. Enhorabona a tots els que...\nCampeonat de Kata i seminari amb Saito i Kobayashi sensei\nAquest cap de setmana, 16 i 17 de juny, hem rebut la visita a Barcelona dels mestres japonesos Saito sensei i Kobayashi sensei. Els clubs de kendo de Barcelona ens hem reunit per participar en el seminari, amb menció especial a la competició de Kendo...\nCampeonat de Kata – Entreno especial\nBenvolguts kenshi UPC i afins El proper 16 i 17 de juny tindrem el plaer de comptar a Barcelona amb la visita de Saito sensei i Kobayashi sensei, ambdós 7è dan. En aquest link podreu trobar uns documents interessants que ha preparat Saito sensei, per que els assistents al campionat...\nVisita de dos 5ns dans japonesos\n18 de mar�, 2018\nEl passat 19 de febrer vam gaudir de la visita de dos kenshis japonesos: Tomohiro Niwa, 5è dan i Kennosuke Komatsu, 5è dan. ...\nPropera visita de Takizawa sensei i els seus néts\nEn breu podrem gaudir de la visita de Takizawa sensei i la seva família a Barcelona. El CKUPC organitzarà un entrenament especial dimecres 28 de març de 19.00 a 20.30 al Poliesportiu UPC dirigit per Takizawa sensei (8è dan) i en el qual també participaran...\nSopar de dijous 15/3\nFoto del sopar del passat dijous a la Capricciosa. Quin goig que fan uns companys així! :D Ens veiem entrenant!...